Akalifa - Vikipedija

# Akalifa

### Straipsnis iš Vikipedijos, laisvosios enciklopedijos.

Acalypha hispida
Akalifa (Acalypha hispida)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Dilenijažiedžiai ( Dilleniidae)
Šeima: | Karpažoliniai ( Euphorbiaceae)
Gentis: | Variuotis ( Acalypha)
Rūšis: | Akalifa ( Acalypha hispida)

Akalifa (lot. Acalypha hispida) - karpažolinių (Euphorbiaceae) šeimos augalas.

Laukiniai akalifos krūmai auga visose atogražų šalyse. Kambaryje auginami tik dvinamės rūšies moteriški augalai. Vokiškai ši gėlė vadinama katės uodega dėl baltų, į uodegą panašių žiedų varpų. Kartais būna pirkti veislių su pieno baltumo žiedais "Alba" ("Baltoji") bei patrauklių svyrančių akalifų, pavyzdžiui, Acalypha pendula, tačiau jų lapai mažesni, labiau širdiškos formos.

Žydi nuo balandžio iki spalio. Geriausiai auga šviesioje, bet ne saulėtoje, visus metus šiltoje vietoje, (ne vėsiau 16°C), nemėgsta skersvėjo. Laistoma minkštu, kambario temperatūros vandeniu. Šaknų gniužulas laistomas tiek, kad būtų drėgnas. Nuo lapkričio iki sausio laistoma negausiai. Augalas nuo vasario iki rugpjūčio pabaigos kas savaitę tręšiamas.

Akalifa dažnai apipurškiama. Jei būtina, pavasarį persodinama į didesnį gėliapuodį (tinka žemė gelėms), tik prieš tai nupjaustomi ūgliai. Naujus ūglius taip pat pravartu dažniau nugnybti - tuomet gėlė bus vešlesnė.

Dauginima pavasarį viršūnių auginiais. Kad gerai įsišaknytų, žemė turi būti šiltesnė negu 20°C.

| Commons: Akalifa – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../a/k/a/Akalifa.html"

Kategorijos: Karpažoliniai | Gėlės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Français
- Svenska